**Farské oznamy**

**26. nedeľa v období cez rok B (26. 9. 2021)**

|  |  |  |
| --- | --- | --- |
| Pondelok | Sv. Vincenta de Paul, kňaza | 18.00 |
| Utorok | Sv. Václava | 7.00 |
| Streda | Sv. Michala, Gabriela a Rafaela, archanjelov | 18.00 |
| Štvrtok | Sv. Hieronyma, kňaza a učiteľa Cirkvi | 18.00 |
| Piatok | Sv. Terézie z Lisieux, panny a učiteľky Cirkvi, prvý piatok | 7.00 |
| Sobota | O Preblahoslavenej Panne Márii, prvá sobota | 7.00 PC Kotešová 18.00 Oblazov |
| Nedeľa | 27. nedeľa v období cez rok | 8.00 a 10.30 |

Dnes je svetový deň migrantov a utečencov.

Od piatku po sv. omši bude náš kostol uzatvorený pre prestavbu. Sv. omše v týždni budú na fare v pastoračnom centre. Nedeľné sv. omše budú bývať v dome smútku na cintoríne, aspoň zatiaľ a uvidíme ako to bude fungovať. Chcel by som vás poprosiť o trpezlivosť, pomoc a modlitby, aby sme to všetko dobre zvládli.

Pozývam prvoprijímajúce deti, ale nielen tie, zasvätiť sa Božskému srdcu Ježišovmu skrze pobožnosť deviatich prvých piatkov.

Pozývame manželov na Program Amoris – cyklus troch motivačných prednášok pre manželov, zameraných na lepšie pochopenie manželského partnera a posilnenie vzájomnej dôvery. Prvé stretnutie sa uskutoční v nedeľu 10.10. o 16.00hod. na ZŠ na ul. Mieru v Bytči. O deti sa počas programu postarajú animátori. Na program sa treba prihlásiť do 5.10.. Viac info na nástenke alebo www. amoris.sk.

Tento týždeň budeme mať prvý piatok v mesiaci. Tým, že v piatok poobede uzatvoríme kostol pre jeho prestavbu a sv. omša bude ráno, prosím, aby ste prišli ku spovedi v týždni pred sv. omšami a vo štvrtok budem spovedať od 16.00hod zároveň bude vystavená Sviatosť oltárna k verejnej úcte.

V stredu o 17.00 bude na fare nácvik detského zboru a o 18.00 bude detská sv. omša, na ktorú zvlášť pozývam deti, ktoré sa pripravujú na 1.sv. prijímanie.

Dnes po sv. omši bude zbierka pre chudobných na Kube, vyhlásená našimi otcami biskupmi.

Chcel by som poprosiť chlapov, ktorí by nám boli ochotní pomôcť s rekonštrukciou kostola, ktorú by sme chceli začať od 1.10., či by boli ochotní nechať v sakristii na seba kontakt a žeby sme vytvorili nejaké pracovné tímy, tak možno po 6 ľudí a každý deň po vašej práci azda okolo 16.30 by sme niečo v tom kostolíku urobili. Ak by niekto mohol na celý deň, tak by to bolo super. Vždy by tu bol nejaký koordinátor práce a hlavným koordinátorom rekonštrukcie by bol Braňo Grofčík t.č. 0907559612., takže je možné ho kontaktovať i osobne alebo on alebo ja by sme Vás potom kontaktovali, aby sme to spoločnými silami zvládli. Náš kostol bude asi viac než mesiac uzatvorený.

Vzadu na stolíku sú kalendáre na rok 2022. Nástenný stojí 1,5 eur a stolový 2,5eur.

Chcem sa poďakovať za vaše modlitby, obety, finančnú podporu našej farnosti za upratovanie a výzdobu kostola a na budúci týždeň prosím o upratovanie skupinu č. 1. Chcem sa veľmi poďakovať všetkým, ktorí prispeli k dôstojnému sláveniu prvého sv. prijímania.

Želám vám peknú nedeľu.